EA คาดกำไรปี 60 โตต่อเนื่อง หลังธุรกิจโรงไฟฟ้าหนุน ลุยขยายธุรกิจแบตเตอรี่
EA คาดกำไรปี 60 โตต่อเนื่อง หลังธุรกิจโรงไฟฟ้าหนุน ลุยขยายธุรกิจแบตเตอรี่
24 ก.พ. 2560

นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA เปิดเผยว่า แนวโน้มผลการดำเนินงานในปี 2560 คาดว่ากำไรจะเติบโตอย่างต่อเนื่องจากธุรกิจโรงไฟฟ้า เนื่องจากในปีนี้จะเป็นปีแรกที่โรงไฟฟ้าพลังงานแสงอาทิตย์กำลังการผลิตรวม 278 เมกะวัตต์ ของ EA ผลิตไฟฟ้าได้เต็มตลอดทั้งปี อีกทั้งจะเริ่มรับรู้รายได้จากโรงไฟฟ้าพลังงานลมที่จังหวัดสงขลาและนครศรีธรรมราชกำลังการผลิต 126 เมกะวัตต์ซึ่งอยู่ระหว่างเตรียมจ่ายไฟฟ้าเชิงพาณิชย์ (COD) เร็วๆ นี้ ทำให้กำลังการผลิตโรงไฟฟ้าจะเพิ่มเป็น 404 เมกะวัตต์
ส่วนโครงการโรงไฟฟ้าพลังงานลม “โครงการหนุมาน” จังหวัดชัยภูมิ ขนาดกำลังการผลิต 260 เมกะวัตต์ อยู่ระหว่างการเตรียมการเพื่อดำเนินโครงการต่อไปภายหลังจากมีความชัดเจนเกี่ยวกับพื้นที่ตั้งของโรงไฟฟ้าแล้ว
สำหรับการขยายธุรกิจไปยังอุปกรณ์จัดเก็บพลังงาน (Energy Storage) หรือที่เรียกว่าแบตเตอรี่นั้น บริษัทได้ทำการลงทุนในบริษัท Amita Technologies Inc ประเทศไต้หวัน ในสัดส่วน 32.50% เรียบร้อยแล้ว ด้วยเทคโนโลยีอันทันสมัย ผลิตภัณฑ์ที่ผลิตได้จะสามารถนำไปใช้ในหลากหลายอุตสาหกรรม ทั้งโรงไฟฟ้า ยานพาหนะ โรงงาน อาคาร บ้านเรือน เป็นต้น โดยปัจจุบันอยู่ในขั้นการเตรียมการเพื่อพัฒนาธุรกิจและขยายการลงทุนร่วมกัน ซึ่งจะได้เปิดเผยรายละเอียดในทราบต่อไป